संसारले ठान्ने अद्भूत कथाका पात्र हाम्रै नेपाली समाजमा छन्। पश्चिमा विश्वलाई आश्चर्य लाग्ने गरिबीसँग पौठेजोरी खेल्दै धेरै नेपालीले आफूलाई अब्बल बनाउँछन्। बनाएका छन्। यस्तै एक कथाका पात्र हुन्– मेदिनबहादुर लामिछाने। हरितन्नम गरिबी भनेको यही होला जस्तो लाग्छ उनको कुरा सुन्दा। गरिबीको कथा नेपालीहरूका लागि बाँडेर नसकिने खुराक हो। जहाँतहीं लौन बाबा गरिब भएँ, गरिब छु भन्ने भेटिन्छन्। किनकि देश नै गरिब छ। मेदिन पनि त्यही गरिब समाजका एक पात्र हुन्। आजको दुनियाँलाई पत्यार नलाग्ने कथा उनले यसरी भोगेर अगाडि बढे ः
